থাইল্যান্ডে মিমির ‘চোখের নীলে’ আবির! ফাঁস হল বিকিনি রহস্য

ওয়েব ডেস্ক: নতুন গানের ঝলক প্রকাশ্যে এনে মঙ্গলবার নেটভুবনে ঝড় তুলে দিলেন নন্দিতা রায় এবং শিবপ্রসাদ মুখোপাধ্যায় (Shiboprosad Mukherjee)। সন্ত্রাসবাদী মুনিরকে পাকড়াও করতে ইগো ভুলে, বন্দুকবাজি, মারকাটারি অ্যাকশন ছেড়ে রোম্যান্সে মাতলেন ‘রক্তবীজ ২’-এর (Raktabeej 2) দুই পুলিশ অফিসার। প্রেক্ষাপট থাইল্যান্ডের (Thailand) সমুদ্র সৈকত। নীল বিকিনিতে আগুন ঝড়ালো মিমি চক্রবর্তী (Mimi Chakraborty)। আর তাঁর ‘চোখের নীলে’ হারিয়ে গেলেন আবির চট্টোপাধ্যায় (Abir Chatterjee)।

আসছে রক্তবীজ ২-র নতুন গান । মঙ্গলবার তারই ঝলক প্রকাশ্যে আসে। সেখানে অভিনেত্রী মিমি চক্রবর্তীর লুক দেখে কার্য়ত হইচই পড়ে যায়। গত জুলাই মাসে প্রথম বিকিনি লুকে শোরগোল ফেলে দিয়েছিলেন মিমি। অনেকে বলেন, “বলিউডের দীপিকা-কিয়ারা থাকলে টলিউডের আছেন মিমি।” আর তখন থেকেই চাতকের মত অপেক্ষা করে ছিলেন অনুরাগীরা। কবে প্রকাশ্যে আসবে মিমির লুক। অবশেষে যেন অপেক্ষার অবসান। নীল বিকিনি আর চোখের দৃষ্টিভঙ্গি দিয়েই ছোট্ট ঝলক সোশ্যাল মিডিয়ায় এল প্রকাশ্যে। পাশাপাশি, মিমির গানের নামে ফাঁস হল মিমির নীল বিকিনি রহস্য!

আরও পড়ুন: দেবী চৌধুরানীর প্রোমোশন রায়গঞ্জে কী বললেন প্রসেনজিৎ-শ্রাবন্তী?

ও বাবুর মা নিয়ে যেমন চর্চা কম হয়নি। তেমনি রক্তবীজ ২- র পরের গানগুলোতে তোলপাড় রাজ্য। ইতিমধ্যেই ‘অর্ডার ছাড়া বর্ডার ক্রস করতে যেও না…’ নুসরত জাহানের এই আইটেম ডান্স সারা ফেলে দিয়েছে অনুরাগীদের মধ্যে। এরপরই গত মঙ্গলবার প্রকাশ পেয়েছে অঙ্কুশ-কৌশানীর ‘দিওয়ানা বানাইসেন’। মুনীর-আয়েশার ভাব-ভালোবাসা দেখে ইতিমধ্যেই কৌতূহলী দর্শকরা। এবার নতুন গান ‘চোখের নীলে’র ঝলকে আবির-মিমির রঙিন রোম্যান্স ফের উথাল-পাথাল করে দিল নেটপাড়া।

দেখুন খবর:

The post থাইল্যান্ডে মিমির ‘চোখের নীলে’ আবির! ফাঁস হল বিকিনি রহস্য first appeared on KolkataTV.